མོ་བུད་མེད་ཀྱི་ཐོབ་ཐང་རྩོད་མཁན་ཞིག་ཡིན་སྐད།མོས་བུད་མེད་ཀྱི་ཐོབ་ཐང་གི་ཆེད་དུ་ཆང་འཐུང༌།སྐྱེས་པ་ཚོ་དང་མཉམ་དུ་ཆང་འཐུང༌།དུ་བ་འཐེན།འུར་བརྒྱབས།རྩོད་པ་བྱེད།མོ་དང་མཉམ་དུ་ཆང་འཐུང་མཁན་གྱི་སྐྱེས་པ་ཤིན་ཏུ་མང༌།ཡིན་ནའང༌།མོ་ད་དུང་མོ་རྐྱང་ལ་བསྡད་འདུག་སྐད།གྲོགས་པོ་དེསམོས་ཁྱོ་ག་མ་རྙེད་པ་དེས་མོ་རྒྱུན་ལྡན་མིན་པ་ཞིག་ཏུ་གྱུར་འདུགཟེར།བུད་མེད་ཀྱི་རང་ཚུགས་དང་ལ་རྒྱ་མ་འཆོར་བའི་སྒོ་ནས་བུད་མེད་ཀྱི་ཐོབ་ཐང་རྩོད་པ་ལས་དེ་བོར་ན་ཁྱིམ་བདག་མའི་ཐོབ་ཐང་ཡང་ལག་ཏུ་ཡོང་དཀའཟེར།འདི་ནི་བུད་མེད་ཐོབ་ཐང་རྩོད་མཁན་གཞན་ཞིག་གིས་མོ་ལ་གདེང་འཇོག་བྱས་པའི་སྐད་ཆ་རེད།བོད་ལྗོངས་ནག་ཆུའི་རེད།ངསཁྲིམས་ལུགས་ཚགས་པརལས་ཁོ་མོའི་འདྲ་པར་མཐོང།མོའི་ལག་ཟུང་གཉིས་ཁྲིམས་ཀྱི་གདུབ་བུ་གཅིག་གིས་དམ་དུ་སྦྲེལ་འདུགགནས་ཚུལ་བཀོད་པ་ལྟར་ན།མོ་བུད་མེད་འཚོང་མཁན་ཞིག་ཡིན་ཟེར།མོ་གཞན་གྱིས་བསླུ་བྲིད་ལས་རྒྱ་མི་ཞིག་གི་ཆུང་མར་བཙོང༌།མོ་ལྷོད་ལ་བབས་རྗེས་བུད་མེད་འཚོང་བ་ནི་སྒོར་མོའི་གཏེར་ཁ་ཞིག་ཏུ་བསམ་ནས་གྲོགས་མོ་དག་བསླུ་བྲིད་ཀྱིས་མཚོ་སྔོན་གྱི་ཁ་ཆེ་དང་རྒྱ་མིའི་ཆུང་མར་བཙོང༌།ད་ལྟ་མོ་བཙོན་ཁང་དུ་ཡོད།མོས་བཙོང་བའི་བུ་མོ་དག་ལས་ཕྱིར་ཡུལ་དུ་འགྲོ་མི་འདོད་པ་མང་སྐད།